b'\n_START_ARTICLE_\nOnkanas\n_START_SECTION_\nIstorija\n_START_PARAGRAPH_\nViking\xc5\xb3 valdymo laikais Onkanas buvo Middle \xc5\xa1edingo dalis. kaimo pavadinimas siejamas su \xc5\xa0v. Konachanu (St Connachan), kuris 540\xc2\xa0m. buvo Sodoro ir Meno vyskupijos vyskupas ir kurio vardu buvo pavadinta Onkane stov\xc4\x97jusi ba\xc5\xbeny\xc4\x8dia (Kirk Coonachan). Ankstesnis kaimo pavadinimas yra Kiondroghad. Ankstyviausias \xc5\xbeinomas ra\xc5\xa1ytinis Kiondroghad pamin\xc4\x97jimas yra \xc4\xafra\xc5\xa1as 1643\xc2\xa0m. dvaro inventoriuje, kai Onkanas buvo dar labai ma\xc5\xbeas. Pavadinimas Kiondroghad dar pasirod\xc4\x97 1841\xc2\xa0m. sura\xc5\xa1yme, o de\xc5\xa1imt met\xc5\xb3 v\xc4\x97lesniame jo jau nebemin\xc4\x97jo._NEWLINE_XX a. prad\xc5\xbeioje Onkano Port D\xc5\xbeeko (Port Jack) rajone kompanija Douglas Bay Estate Company pl\xc4\x97tojo nekilnojamo turto versl\xc4\x85. \xc5\xa0ios veiklos dalis buvo ir elektrinio miesto gele\xc5\xbeinkelio linijos nutiesimas. \xc5\xa0i linija v\xc4\x97liau tapo pakrant\xc4\x97s gele\xc5\xbeinkelio linija pasiekusia Ramsio miest\xc4\x85. Tuo metu Onkanas buvo mi\xc5\xa1inys priva\xc4\x8di\xc5\xb3 nam\xc5\xb3, sublokuot\xc5\xb3 nam\xc5\xb3 ir pension\xc5\xb3, kuriuose apsigyvendavo Daglaso lankytoj\xc5\xb3 perteklius. Tolesn\xc4\x97 kaimo pl\xc4\x97tra vyko 4-t\xc4\x85 de\xc5\xa1imtmet\xc4\xaf. Viktorijos ir Eduardo turizmo bumo metu Onkanas \xc4\x97m\xc4\x97si \xc5\xbeygi\xc5\xb3 tapti antruoju salos kurortu. Buvo skatinama statyti vie\xc5\xa1bu\xc4\x8dius ir pensionus. 1893\xc2\xa0m. buvo pastatytas Meno salos elektrinis gele\xc5\xbeinkelis (Manx Electric Railway), o XX a. prad\xc5\xbeioje \xc5\xbdemutinis Onkanas netoli Port D\xc5\xbeeko buvo pirmasis Meno salos rajonas, kuriame \xc4\x97m\xc4\x97 veikti elektrinis gatvi\xc5\xb3 ap\xc5\xa1vietimas, kuriam elektr\xc4\x85 tiek\xc4\x97 Manx Electric Railway;; elektros generatoriai. Po Antrojo pasaulinio karo nekilnojamo turto vystymas t\xc4\x99s\xc4\x97si. 7-t\xc4\x85 de\xc5\xa1imtmet\xc4\xaf kaimo komisionieriai organizavo pastat\xc5\xb3 vietinei vald\xc5\xbeiai statyb\xc4\x85.\n_START_SECTION_\nGubernatoriaus rezidencija\n_START_PARAGRAPH_\nMeno salos gubernatoriaus, kuris yra Meno salos lordo (El\xc5\xbebietos II) atstovas Meno saloje, oficiali rezidencija yra Vyriausyb\xc4\x97s Namai (Government House), pastatas su \xc5\xbeem\xc4\x97s sklypu gatv\xc4\x97je Governor\xe2\x80\x99s Road. Prad\xc5\xbeioje vadinosi Bemahague House, 1865\xc2\xa0m. pastatas buvo i\xc5\xa1nuomotas gubernatoriui baronui Henriui Lochui (Henry Loch, 1st Baron Loch), o 1903\xc2\xa0m. nupirktas Meno salos vyriausyb\xc4\x97s ir tapo oficialia suvereno atstovo rezidencija.'